Post (ბიორკის ალბომი)

Post (ბიორკის ალბომი)
Post — ისლანდიელი მომღერალ ბიორკის მეორე სტუდიური ალბომი, გამოცემული 1995 წელს. მან კრიტიკოსების მხრიდან მაღალი შეფასებები მიიღო და კომერციული წარმატება იქონია. Post-მა რამდენიმე ქვეყანაში პლატინის სტატუსი შეიძინა. ბრიტანეთში ამ ალბომიდან გამოცემული სინგლებიდან სამი მოხვდა საუკეთესო 10-ეულში.
სათაური
ალბომს ბიორკმა სათაური ორი მიზეზით შეურჩია. უპირველეს ყოვლისა, Debut და Post, მისი აზრით, სერიას წარმოადგენდნენ, ვინაიდან პირველი დაიწერა ინგლისში გადასვლისას, ხოლო მეორე - გადასვლის შემდეგ და ასახავდა იქაურ გამოცდილებას. მეორე მხრივ, როგორც თავად ამბობდა, ეს იყო მისი გრძნობებს „გამოქვეყნება“ (posting). თეთრი პერანგი ლურჯი და წითელი ფერებით, რომელსაც ბიორკი ატარებს ალბომის გარეკანზე, წარმოადგენს ბრიტანეთის დროშის ალუზიას, რომელიც გამოსახულია ეროვნული ფოსტის ლოგოზე. ამგვარად, Post არის თამაში სიტყვასთან „ფოსტა“.
მუსიკალური სტილი
თუკი Debut იყო საცეკვაო პოპზე ორიენტირებული, Post მუსიკალურად ძალიან ეკლექტიკური აღმოჩნდა. ბიორკი მას „მუსიკალურად სხვადასხვაგვარს“ უწოდებდა.
ბიორკის თანახმად, მისი მუსიკალური გული იმ პერიოდში „გაფანტული იყო და ამის Post-ზე ჩვენება სურდა.“ ალბომი რამდენიმე მუსიკალურ ჟანრს ეხება - ინდუსტრიული მუსიკიდან („Army of Me“) ბიგ-ბენდურ „It's Oh So Quiet“-ამდე. ჟღერს ტრიპ-ჰოპული ექსპერიმენტები „Enjoy“, „Possibly Maybe“ და „Headphones“ და კინემატოგრაფიული „Isobel“. Debut-ისგან განსხვავებით, ამ ალბომზე რამდენიმე პროდიუსერი მუშაობდა - გრემ მეისი, ტრიკი, Howie B და თავად ბიორკი. მიუხედავად ამისა, ნელი ჰუპერს, რომელიც Debut-ზეც მუშაობდა, აქაც დიდი გავლენა ჰქონდა - ექვსი სიმღერის პროდიუსერის სახით. Post-ის ჩაწერა და პროდიუსერობა ბიორკმა თავად დაიწყო, მაგრამ ეს იმდენად რთული აღმოჩნდა, რომ მან კვლავ სთხოვა ჰუპერს, დახმარებოდა. თუმცა, უკანასკნელი თავდაპირველად უარს ამბობდა, თვლიდა რა, რომ „ბიორკს ეს თავად უნდა და შეეძლო გაეკეთებინა.“
ალბომის თემები და ტექსტები
ბიორკის აზრით, Post არის „უშიშარი და იმ გოგონას გრძნობებზეა, რომელმაც შინაური კერა დატოვა და იხილა ახალი და გამოუკვლეველი სამყარო.“ „Post იყო ძიება, Homogenic კი - ის, რაც ვიპოვე.“
ალბომის პირველი სიმღერა, „Army of Me“, ისევე, როგორც „The Modern Things“, დაიწერა ბიორკისა და გრემ მეისის მიერ Debut-ის ჩაწერამდე. კიდევ ერთი სიმღერა, „Karvel“, ჩაიწერა და მოგვიანებით გამოვიდა სინგლზე „I Miss You“ და კრებულზე Family Tree. „Army of Me“, რომელშიც საუბარია ცხოვრების გაგრძელებასა და წუწუნის შეწყვეტაზე, ბიორკმა თავის ძმას მიუძღვნა. „Hyperballad“ შეიქმნა სიზმრის გავლენით. მასში საუბარია საყვარელი ადამიანისგან მეორე ადამიანის მხრიდან გამანადგურებელი ბუნების დამალვაზე და კლდიდან „მცირე ნივთების“ გადაგდებით აგრესიის გამოხატვაზე. „The Modern Things“-ში აღწერილია ტექნოლოგიის მიერ მსოფლიოს დაპყრობაზე. იგი დაიწერა, როგორც პასუხი ხალხის მიერ „უსულო ტექნოლოგიის“ შიშზე. „Isobel“-ს ბიორკი აღწერს, როგორც „მითურ სიმღერას“. იგი დაიწერა სიონთან, ბიორკის მუსიკალურ პარტნიორთან ერთად. იგი თემატურად წარმოადგენს ანალოგს სიმღერებისა „Human Behaviour“ და „Bachelorette“ აღწერს რა „საკუთარ თავთან დაქორწინებულ“ ქალს, რომელმაც თავი თანამედროვე ცხოვრებისგან იზოლაციაში მოაქცია. „Possibly Maybe“ აღწერს ბიორკის სტეფან სედნაოუისთან დასრულებულ ურთიერთობას. „I Miss You“-ში განიხილება პიროვნება, რომელიც უყვართ, მაგრამ არ შეხვედრიათ. „Cover Me“ დაიწერა ჰუპერის პატივსაცემად და ეხება თავად ბიორკის მიერ ალბომის ჩაწერისადმი მიდგომას. „Headphones“ დაიწერა გრემ მეისის პატივსაცემად, როგორც სამადლობელო მის მიერ მოწოდებული მიქს-ფირებისთვის.
სიმღერების სია
ჩარტები და სერტიფიცირებები
ჩარტები
ყოველკვირეული ჩარტები
წლის საბოლოო ჩარტები
სერტიფიცირებები
|-
რესურსები ინტერნეტში
ინფორმაცია ბიორკის ოფიციალურ საიტზე
სქოლიო
ბიორკის ალბომები
1995 წლის ალბომები
One Little Indian Records-ის ალბომები